Stanislav Pavlič

svetniška skupina

Socialnih demokratov

Datum: 16. 2. 2015

Občinski svet občine Loška dolina

Predlog amandmajev k proračunu občine Loška dolina za leto 2015

Pri proračunski postavki:

**13006 Gradnja in investicijsko vzdrževanje cest**

se postavka

1. zmanjša za 500.000 eurov, ki se jih prenese na postavko **13003 Sofinanciranje investicij na državnih cestah**, ki se jih nameni za dokončno ureditev regionalne ceste št. 213 skozi naselje Iga vas.

Obrazložitev:

Vaščani Iga vasi že dobra tri leta živijo ob cesti, ki je varnostno problematična, poleg tega pa vožnja povzroča nenehen hrup ob preskakovanju vozil, tudi težkih kamionov čez dvignjene jaške na cesti. Osnovni ustroj asfalta na nekaterih mestih že tako poškodovan, da povzroča nevarnost vožnje, iz asfalta pa mestoma že raste plevel.

Povprečni letni dnevni promet (PLDP) na tej cesti po podatkih, ki sem jih razbral iz poročila DRSC za leto 2013 je okoli 3000 vozil, dočim je PLDP na regionalni cesti 746 Stari trg - Loški potok cca 100 vozil. Seveda pa ob spremembi proračuna občinski svet zaveže župana in občinsko upravo, da sklene z DRSC ustrezen dogovor, da bo ta vložena sredstva vrnila v roku 2 let.

1. proračunska postavka zmanjša za 40.000 eurov, ki se jih nameni k proračunski postavki **12069001 Spodbujanje rabe obnovljivih virov energije** za namene pridobitve dokumentacije za izgradnjo toplotne postaje na lesno biomaso, ki se zgradi ob zdravstvenem domu za namene oskrbovanja s toplotno energijo zdravstvenega doma, šole in vrtca, ter okoliških blokov in individualnih hiš.

Obrazložitev:

Stroški ogrevanja z fosilnimi gorivi so visoki. Na te se ogrevajo vsi objekti, ki so omenjeni pod tč. 2. Ocenjujem, da bi se stroški bistveno zmanjšali, če bi se uredil en sistem ogrevanja na obnovljive vire.

Stanislav Pavlič

svetniška skupina SD